**Obec Klenov**

**Obecný úrad 140, 082 44 Klenov**

051-778 22 02; 0911 144 499

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klenov, 09.12.2021

**P O Z V Á N K A**

 Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov

**p o z ý v a**

na 16. zasadnutie obecného zastupiteľstva Obce Klenov,

ktoré sa uskutoční dňa 16.12.2021 (štvrtok) o 18,00 hodine v priestoroch Obecného úradu Klenov s týmto programom:

1. Otvorenie zasadnutia
2. Určenie zapisovateľa a overovateľov zápisnice, voľba návrhovej komisie
3. Schválenie programu zasadnutia
4. Informácia o plnení uznesení
5. Správa o plnení rozpočtu obce
6. Úprava rozpočtu obce rozpočtovým opatrením
7. Prerokovanie rozpočtu obce na rok 2022 a roky 2023-2024
8. Schválenie inventarizačnej komisie
9. Prerokovanie predaja nehnuteľného majetku obce
10. Žiadosť pani Márie Adamovej
11. Rôzne
12. Diskusia
13. Uznesenie
14. Záver

 Kamila Bogdaňová v.r.

 starostka obce

 Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

 **Zápisnica**

**zo šestnásteho zasadnutia obecného zastupiteľstva v Klenove,**

**konaného dňa 16.12.2021**

**–––––––––––––––––––––––––––––––––––––––––––––––––––––––––-**

 Šestnáste zasadnutie obecného zastupiteľstva v Klenove otvorila a viedla starostka obce. Privítala všetkých prítomných (prítomní podľa prezenčnej listiny).

Starostka obce skonštatovala, že:

 a/ zasadnutie bolo zvolané v zmysle §13 zákona č. 369/90 Zb. o obecnom zriadení v znení zmien a doplnkov.

 b/ podľa podpísanej prezenčnej listiny je prítomná nadpolovičná väčšina poslancov obecného zastupiteľstva, na základe čoho vyhlásila zasadnutie obecného zastupiteľstva za uznášania schopné.

**K bodu 2 - určenie zapisovateľa, overovateľov zápisnice, voľba návrhovej komisie**

Overovateľ zápisnice: Fiľakovský Martin

Návrhová komisia: Mgr. Mikulová Mariana, Petrašovičová Ľudmila a Tomaščinová Anna

Zapisovateľ: Tomaščinová Anna

**Uznesenie:**

**Obecné zastupiteľstvo volí návrhovú komisiu v zložení Mgr. Mikulová Mariana, Petrašovičová Ľudmila a Tomaščinová Anna**

Hlasovanie poslancov:

za: 4 proti: - Zdržal sa: - Neprítomní pri hlasovaní: -

**K bodu 3 – Schválenie programu rokovania**

 Starostka obce prečítala program zasadnutia a zároveň požiadala prítomných poslancov o prípadné ich doplnenie.

**Uznesenie:**

**Obecné zastupiteľstvo konštatuje, že sa bude uberať podľa programu uvedeného na pozvánke.**

Hlasovanie poslancov:

za: 4 proti: - Zdržal sa: - Neprítomní pri hlasovaní: -

**K bodu 4 – informácia o plnení uznesení**

Starostka obce skonštatovala, že z ostatného zasadnutia nebolo prijaté uznesenie, ktorým by sa mali plniť úlohy.

**Uznesenie:**

**Obecné zastupiteľstvo zobralo na vedomie ústnu správu o plnení uznesení z ostatného zasadnutia Obecného zastupiteľstva.**

Hlasovanie poslancov:

za: 4 proti: - Zdržal sa: - Neprítomní pri hlasovaní: -

**K bodu 5 – správa o plnení rozpočtu obce k 30.11.2021**

 Správa o plnení rozpočtu obce k 30.11.2021 bola poslancom obecného zastupiteľstva zaslaná elektronicky a tvorila  prílohu pozvánky. K plneniu rozpočtu neboli zo strany poslancov boli vznesené žiadne pripomienky.

**Uznesenie:**

**Obecné zastupiteľstvo zobralo na vedomie správu o plnení rozpočtu obce k 30.11.2021**

Hlasovanie poslancov:

za: 4 proti: - Zdržal sa: - neprítomní pri hlasovaní:

**K bodu 6 – Úprava rozpočtu obce rozpočtovým opatrením**

 Starostka obce predložila prítomným poslancom návrh zmeny rozpočtu rozpočtovým opatrením č.3 – prevod z rezervného fondu a 4/2021 - úprava rozpočtu podľa skutočnosti. Predložené rozpočtové opatrenie sú zaokrúhlené na celé eurá.

**Uznesenie:**

**Obecné zastupiteľstvo schvaľuje zmenu rozpočtu rozpočtovým opatrením č.3 a 4/2021 v zmysle ustanovenia § 14 ods. 2 písm. b) a c) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu.**

Hlasovanie poslancov:

za: 4 proti: - Zdržal sa: - neprítomní pri hlasovaní: -

**K bodu 7 – Prerokovanie rozpočtu obce na rok 2022 a roky 2023- 2024**

Starostka obce vysvetlila prítomným poslancom predložený návrh rozpočtu obce na rok 2022 a na roky 2023-2024. Starostka obce pripomenula, že návrhy rozpočtov boli v zmysle zákona zverejnené a to na webovom sídle obce ako aj na úradnej tabuli a k rozpočtom, zo strany občanov, neboli vznesené žiadne pripomienky.Starostka obce vysvetlila ako sa rozpočet pripravoval a s akými predpokladanými príjmami a výdavkami obec počíta.

**Uznesenie:**

1. **Obecné zastupiteľstvo zobralo na vedomie návrh rozpočtu obce Klenov na roky 2023 a 2024**
2. **Obecné zastupiteľstvo schválilo rozpočet obce Klenov na rok 2022 podľa predloženého návrhu.**

Hlasovanie:

za: 4 proti: - Zdržal sa: - neprítomní pri hlasovaní: -

**K bodu 8 – Schválenie inventarizačnej komisie**

Starostka obce povedala, že je potrebné vytvoriť inventarizačnú komisiu na práce súvisiace s koncoročnými inventúrami majetku obce. . Inventarizačné práce sa majú vykonať najneskôr do 15.1.2022, aby sa mohli spracovať a predložiť na januárové zasadnutie obecného zastupiteľstva. Navrhla, aby inventarizačná komisia sa stretla čím skôr a bola v zložení: Mgr. Mikulová Mariana – predseda, Tomaščinová Anna a Fiľakovský Martin – členovia. Inventarizačná komisia sa dohodla na stretnutí dňa 18.12.2021 o 15.00 hod. v Miestnom kultúrnom stredisku. **Uznesenie:**  **Obecné zastupiteľstvo schválilo inventarizačnú, vyraďovaciu a likvidačnú komisiu v zložení:**

**Predseda – Mgr. Mikulová Mariana**

**Členovia – Tomaščinová Anna, Fiľakovský Martin**

Hlasovanie:

za: 4 proti: - Zdržal sa: - Neprítomní pri hlasovaní: -

**K bodu 9 – Prerokovanie predaja nehnuteľného majetku obce**

Starostka obce povedala, že na poslednom rokovaní obecného zastupiteľstva sa schválil zámer predaja obecnej nehnuteľnosti pani Ing. Aleny Bockovej, Klenov 22 , ktorý bol zverejnený na webovom sídle obce ako aj na úradnej tabuli od 1.10.2021 do 16.11.2021. Teraz je potrebné schváliť predaj nehnuteľnosti KN- E 1/15 (podľa geometrického plánu parcela KN – C 139/3) - zastavaná plocha a nádvorie o výmere 722 m2.

Obecné zastupiteľstvo podávalo viac návrhov:

Prvý návrh 3,-€ /1 m2

Hlasovanie poslancov:

za: - proti:4 zdržal sa: - neprítomní pri hlasovaní: -

Druhý návrh bol 4,- /1 m2

Hlasovanie poslancov:

za: - proti:4 zdržal sa: - neprítomní pri hlasovaní: -

Tretí návrh bol 5,-/1m2

Hlasovanie poslancov:

za: 4 proti:- zdržal sa: - neprítomní pri hlasovaní: -

Obecné zastupiteľstvo predáva pozemok aj za podmienky, že náklady spojené s prevodom nehnuteľnosti vrátane kúpno-predajnej zmluvy bude znášať kupujúci.

**Uznesenie:**

**Obecné zastupiteľstvo schvaľuje predaj nehnuteľnosti vo vlastníctve obce Klenov zapísaného na LV č. 93 a to pozemku parc. č. KN- E 1/15 (podľa geometrického plánu parcela KN – C 139/3) - zastavaná plocha a nádvorie o výmere 722 m2 pani Ing. Alene Bockovej, Klenov 22.**

**Obecné zastupiteľstvo v Klenove posudzuje tento predaj ako prípad hodný osobitného zreteľa v zmysle §9a zák. SNR č. 138/191 Zb. o majetku obcí v znení neskorších predpisov z dôvodu, že pozemok užívala rodina žiadateľky od roku 1998, za ktorý platili až do roku 2008 obecnému úradu nájomné. Tento pozemok zároveň slúži žiadateľovi ako prístupová cesta do intravilánu obce a k vývozu zo žumpy. Obec v súčasnosti nemá záujem o iné využitie pozemku.**

**Obecné zastupiteľstvo zároveň určuje kúpnu cenu pozemku 5,- €/m2. Notársky poplatok za spracovanie kúpnopredajnej zmluvy ako aj za vklad do Katastra nehnuteľností hradí žiadateľ.**

Hlasovanie poslancov:

za: 4 proti:- zdržal sa: - neprítomní pri hlasovaní:-

**K bodu 10 – žiadosť pani Márie Adamovej**

 Žiadosť pani Márie Adamovej bola poslancom zaslaná elektronicky. Na zasadnutie pozvala aj zástupcu prevádzky „Hostinec na kopci“, ktorého požiadala, aby sa vyjadril k sťažnosti pani Márie Adamovej. Po dlhej rozprave, obecné zastupiteľstvo ho požiadalo, aby urobil také opatrenia, ktoré by viedli k spokojnosti sťažovateľky.,

Obecné zastupiteľstvo prijalo uznesenie:

**Uznesenie:**

**Obecné zastupiteľstvo ukladá obecnému úradu zaslať odpoveď pani Márii Adamovej.**

Hlasovanie poslancov:

za: 4 proti:- zdržal sa: - neprítomní pri hlasovaní:-

**K bodu 11 – Rôzne**

Starostka obce informovala poslancov o:

* ukončení exekúcie - Mušinka,
* vykonaných búracích prácach a osadní okien v budove kultúry pri Jednote a pripravovaných stavebných a vodárenských prácach,
* vyčistení priekop a údržbe priepustu pri družstve,
* upozornení prokurátora na nečinnosť obce pri prijímaní VZN o organizácii miestneho referenda v obci,
* realizácii projektu ZRCR“ČH“ pod názvom Ekomúzeum Čierna hora, ktorého súčasťou je aj naša obec.

**K bodu 12 - diskusia**

Pani Petrašovičová Ľudmila upozornila, že je potrebné mať uložený piesok na posyp miestnej komunikácie aj oproti domu č.90.

**K bodu 13 – Uznesenie**

Predseda návrhovej komisie Mgr. Mariana Mikulová prečítala návrh uznesenia č. 16/2021.

Hlasovanie poslancov:

za: 4 proti:- zdržal sa: - neprítomní pri hlasovaní:-

Starostka skonštatovala, že uznesenie je právoplatné**.**

**K bodu 14 – záver**

Starostka poďakovala všetkým za účasť a ukončila šestnáste zasadnutie obecného zastupiteľstva.

Zasadnutie obecného zastupiteľstva bolo ukončené o 20,00 hod.

Zapísala 20.12.2021

Bogdaňová Kamila

 Kamila Bogdaňová

 starostka obce

Overovateľ zápisnice:

Fiľakovský Martin

**ZÁVERY Z ROKOVANIA**

#### V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 16.12.2021 prijíma

 **U Z N E S E N I E  č. 16/2021**

Obecné zastupiteľstvo v Klenove

**A . volí**

l. návrhovú komisiu v zložení:

 Mgr. Mikulová Mariana, Petrašovičová Ľudmila, Tomaščinová Anna

**B. berie na vedomie**

 1. ústnu správu o plnení uznesení z ostatného zasadnutia Obecného zastupiteľstva

2. správu o plnení rozpočtu k 30.11.2021

 3.návrh rozpočtu obce Klenov na roky 2023 a 2024

**C. schvaľuje**

 1. zmenu rozpočtu rozpočtovým opatrením č.3 a 4/2021 v zmysle ustanovenia § 14 ods. 2 písm. b) a c) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu.

 2. rozpočet obce Klenov na rok 2022 podľa predloženého návrhu

 3. inventarizačnú, vyraďovaciu a likvidačnú komisiu v zložení:

 Predseda – Mgr. Mikulová Mariana

 Členovia – Tomaščinová Anna, Fiľakovský Martin

 4. predaj nehnuteľnosti vo vlastníctve obce Klenov zapísaného na LV č. 93 a to

 pozemku parc. č. KN- E 1/15 (podľa geometrického plánu parcela KN – C 139/3) -

 zastavaná plocha a nádvorie o výmere 722 m2 pani Ing. Alene Bockovej, Klenov 22.

 Obecné zastupiteľstvo v Klenove posudzuje tento predaj ako prípad hodný osobitného zreteľa v zmysle §9a zák. SNR č. 138/191 Zb. o majetku obcí v znení neskorších predpisov z dôvodu, že pozemok užívala rodina žiadateľky od roku 1998, za ktorý

 platili až do roku 2008 obecnému úradu nájomné. Tento pozemok zároveň slúži

 žiadateľovi ako prístupová cesta do intravilánu obce a k vývozu zo žumpy. Obec

 v súčasnosti nemá záujem o iné využitie pozemku.

Obecné zastupiteľstvo zároveň určuje kúpnu cenu pozemku 5,-€/m2. Notársky poplatok za spracovanie kúpnopredajnej zmluvy ako aj za vklad do Katastra

 nehnuteľností hradí žiadateľ.

**D. ukladá**

 1. obecnému úradu zaslať odpoveď pani Márii Adamovej

 Kamila Bogdaňová

 starostka obce

V Klenove, 20.12.2021